**Aktuálne pravidlá na zastavenie šírenia koronavírusu**

**Kľúčové slová**

[Ministerstvo zdravotníctva SR](https://www.health.gov.sk/Search.aspx?k=Ministerstvo%2bzdravotn%c3%adctva%2bSR)

**​Každý deň pribúdajú tisícky nakazených, zdravotníci statočne bojujú v nemocniciach o životy pacientov a starajú sa o ich zdravie. Slovensko sa v týchto dňoch riadi pravidlami COVID AUTOMATu, ktorý pripravili odborníci. Vláda SR zároveň schválila pravidlá v súvislosti so zákazom vychádzania, ktoré na regionálnej úrovni vstupujú do praxe každý týždeň v pondelok. Pravidlá sú odrazom epidemiologickej situácie každého okresu individuálne. Na celoslovenskej ako aj regionálnej úrovni oznamuje zaradenie okresov na základe aktuálnych čísel počtu nových nakazených prípadov, počtu hospitalizovaných a reprodukčného čísla nákazy minister zdravotníctva vždy pre nasledujúci týždeň s predstihom v utorok. Ministerstvo zdravotníctva pripravilo sumár praktických informácií s pravidlami, ktoré aktuálne platia.**

Podľa celonárodných kritérií COVID AUTOMATu platí pre našu krajinu štvrtý stupeň varovania (čierna farba). Avšak pre určité nevyhnutné aktivity, ktoré tvoria výnimky zo zákazu vychádzania**pre určenie intervalu testovania (nejde o platnosť testu),**sú konkrétne okresy rozdelené, na základe regionálnych indikátorov do nižších stupňov. Alert systém COVID AUTOMATu podľa aktuálnej epidemiologickej situácie v nich určuje v jednotlivých častiach Slovenska, nasledovné pravidlá.

**Čierna farba – IV. stupeň varovania COVID AUTOMATu**

Čo platí v týchto okresoch:

- odporúčanie -**zatvorené školy**(ide o odporúčanie v súvislosti s rizikom šírenia sa nového kmeňa koronavírusu na Slovensku a to aj napriek tomu, že COVID AUTOMAT v prípade škôl v čiernych okresoch povoľuje otvorenie materských škôl, základných škôl 1. stupňa prezenčne, otvorenie špeciálnych škôl, ako aj ďalšie ročníky škôl pre deti, ktoré sa nevedia učiť dištančne max. 5 detí na učiteľa, otvorenie koncových ročníkov SŠ a OU (prezenčne). Práve kvôli otvoreniu škôl už v IV. stupni varovania ministerstvo zdravotníctva pristúpilo k úprave očkovacej stratégie a priorizovalo učiteľov, ktorých očkovanie v týchto dňoch už na Slovensku prebieha.;

-**do práce sa môže ísť iba s negatívnym testom nie starším ako sedem dní,**

- je **zakázaný vstup aj výstup z okresu**,

- prechádzať autom cez tieto okresy sa môže, zastavovať by ste v nich nemali,

- prechádza v prírode je povolená, len v rámci okresu, a to aj bez potreby preukazovania sa negatívnym testom.

**Bordová farba - III. stupeň varovania COVID AUTOMATu** (všetky okresy, ktoré nie sú v čiernej (zoznam vyššie) ani červenej farbe (zoznam nižšie)

Čo platí v týchto okresoch:

- **školy sú otvorené iba na základe odporúčania**Regionálneho úradu verejného zdravotníctva – platí rovnako ako pre okresy v čiernej farbe – ide o odporúčanie v súvislosti s rizikom šírenia sa nového kmeňa koronavírusu na Slovensku,

- na cestu**do práce**potrebujete **negatívny** **test nie starší ako sedem dní**,

- s negatívnym testom môžete cestovať aj do prírody v inom okrese.

**Červená farba - II. stupeň varovania COVID AUTOMATu** (Bardejov, Senec, Čadca, Kysucké Nové Mesto, Liptovský Mikuláš, Lučenec, Poltár, Sabinov, Skalica, Gelnica, Stará Ľubovňa, Stropkov, Svidník)

Čo platí v týchto okresoch:

**- školy môžu byť otvorené,**

- **do práce**je potrebný **negatívny test nie starší ako 14 dní,**

- na cestu do prírody v inom okrese je potrebný 7-dňový negatívny výsledok testu.

**Dôležité!** Všetky ďalšie nariadenia zostávajú v platnosti v celej krajine.

Zaradenie okresov na základe epidemiologickej situácie prehodnocuje na týždennej báze Inštitút zdravotných analýz v súčinnosti s Konzíliom odborníkov a jednotlivých regionálnych úradov verejného zdravotníctva. O tom, do ktorého stupňa varovania COVID AUTOMATu budú nasledujúci týždeň tie ktoré okresy na základe určených kritérií zaradené, informuje pravidelne minister zdravotníctva SR Marek Krajčí v utorok. Nové pravidlá pre okresy následne začínajú platiť vždy od nasledujúceho pondelka.

Metodiku alert systému COVID AUTOMAT nájdete na stránke MZSR:

<https://www.health.gov.sk/Zdroje?/Sources/tlacove_spravy/covid-19/Covid-automat.pdf>

Informácie a aktuálna mapa regionálneho rozdelenia je uverejnená aj na stránke korona.gov.sk: <https://korona.gov.sk/koronavirus-na-slovensku-v-cislach/>

**HRANICE**

Polícia posilňuje už od pondelka, 15. februára, výkon policajno-bezpečnostných kontrol na našich hraniciach s Maďarskom, Rakúskom, Českom a Poľskom. Cieľom je **kontrolovať aktuálne platné opatrenia Úradu verejného zdravotníctva**SR pri vstupe na naše územie.

**Od stredy (17. februára**) budú policajti kontrolovať dodržiavanie už nového prísnejšieho režimu. Ruší sa zoznam menej rizikových krajín a možnosť prekročenia hraníc so 72-hodinovým testom.

**Ľudia, ktorí sa od stredy vrátia z členskej krajiny EÚ, Islandu, Nórska, Lichtenštajnska, Švajčiarska, Spojeného kráľovstva Veľkej Británie a Severného Írska, budú dodržiavať nasledovné kroky:**

**- registrovať sa** na stránke <https://korona.gov.sk/ehranica/> bezprostredne po vstupe na územie SR,

-**nastúpiť do izolácie**, v prípade domácej izolácie platí aj pre členov domácnosti,

**- informovať**o izolácii svojho **lekára,**

- **najskôr na 8. deň**izolácie môžu **absolvovať RT-PCR test**a v prípade negatívneho výsledku testu sa izolácia končí,

- ak izoláciu absolvujú bez príznakov, skončí sa po 14-tich dňoch.

**Ľudia, ktorí sa vracajú z inej krajiny, ako je uvedené vyššie, karanténa je pre nich povinná, dodržať musia nasledovné:**

- **registrovať sa**na stránke <https://korona.gov.sk/ehranica/> bezprostredne po vstupe na územie SR,

- **nastúpiť do izolácie**, v prípade domácej izolácie platí aj pre členov domácnosti,

- **informovať** o izolácii svojho ošetrujúceho **lekára,**

- izoláciu nemôžu ukončiť bez testovania RT-PCR testom,

- najskôr na 8. deň izolácie môžu absolvovať RT-PCR test a v prípade negatívneho výsledku testu sa izolácia končí.

Ak sa človek dopraví na Slovensko **letecky**, pri príchode musí okrem vyššie uvedených povinností vyplniť aj elektronický formulár na <https://www.mindop.sk/covid/>.

**Deti do 10 rokov** musia byť otestované, iba ak rozhodne lekár, izolácia im skončí zároveň s ostatnými členmi spoločnej domácnosti.

Výnimku z karantény majú **pendleri**a turnusoví zamestnanci zo susedných EÚ krajín, teda všetkých okrem Ukrajiny. Rovnako tak aj študenti alebo ľudia, ktorí opatrujú svojich blízkych. Musia mať však doklad o negatívnom výsledku testu na ochorenie COVID-19 nie starší ako 7 dní.

Po novom sa za pendlerov označujú aj „cezhraniční pracovníci či dochádzajúci“ z krajín EÚ (+ Nórska, Lichtenštajnska, Švajčiarska, Islandu a Spojeného kráľovstva). Pre nich platí, že pri vstupe musia mať antigénový alebo PCR test v papierovej alebo elektronickej podobe, ktorý nie je starší ako 48 hodín (AG test) alebo 72 hodín (PCR test).

Najneskôr pri vstupe na Slovensko musia vyplniť formulár ehranica a nastúpiť do domácej karantény. Túto si však môžu okamžite skrátiť, ak si dajú na vlastné náklady urobiť na Slovensku PCR test a budú mať negatívny výsledok. Ak okamžitý test neabsolvujú, po registrácii nastúpia do izolácie (RT-PCR test najskôr na 8. deň, ak je negatívny, izolácia sa končí; bez testovania trvá bezpríznaková izolácia 14 dní).

Dátum: **15. februára 2021**